**Pedro Calderon de la Barca – Život je san**

Citati o snu:

„*Mi smo ista tvar od koje su snovi tkani, a naš je život okružen snom*…“ (Shakespeare)

„*Zamislite, da ste snili i tek žrtve varke bili. I da one slike tašte tek su san i porod mašte*.“ (Shakespeare)

„*Što je život? Privid, sjenka, izmišljotina, a najviše dobro malo vrijedi, jer sav je život san*...“ (Calderόn)

„*Što je život? Mahnitanje. Što je život? Puste sanje, prazna sjena što nas ovi. O malen je dar nam dan, jer sav život – to je san, a san su i sami snovi*.“ (Calderόn)

**Život je san**

**Djelo je u tri čina pisano stihom. Poljski kralj bazilije, strahujući od proročanstva da će njegov sin biti okrutan vladar, zatvorio ga je u kulu gdje je živio u izolaciji nesvjestan svog podrijetla. Bajkovitost teksta je uočljiva od samog njegovog početka jer i likovi i fabula odgovaraju modelu bajke Moralno – didaktička poruka teksta odgovara u potpunosti tom modelu, jer se glavni lik preobražava u potpuno pozitivnu ličnost, a poanta djela odgovara tezi da dobro uvijek pobjeđuje zlo.**

**Pisac glavnog lika na kraju teksta dovodi do opće dileme što je to java, a što san u čovjekovom životu; prethodi li san buđenju ili buđenje snu u stvarnom životu?** Ova nestvarna legenda i likovi poslužili su autoru da izrazi svoje mišljenje o ulozi odgoja u životu, o sudbini koja visi nad čovjekom i tu se postavlja pitanje možemo li mi utjecati na sudbinu, o snazi razuma i volje koji se suprostavljaju sudbini, o snu i stvarnosti i prolaznosti svega.

U Sigismundu se odigrava borba između sna i jave. Živjeti u iluziji znači živjeti u irealnosti i neobjektivno sagledavati stvarnost. San ostaje u našem sjećanju, ali u tom sjećanju čovjek ima osjećaj da živi. Zato Sigizmund ima utisak da živi stvaran život jer jedino što mu djeluje realno jest Rosaurina ljepota. I drugi likovi misle da sanjaju, ali je njihova koncepcija stvarnosti manje zbunjujuća. Prema Sigismundu san je bio njegov učitelj koji ga je naučio da treba biti dobar i pravedan. Sigizmund je time pobijedio sebe. Nije bitno sanjamo li ili ne, bitno je da pronađemo svrhu svoga života.

U djelu prevladavaju neobični izrazi, složene metafore, autor koncentrira događaje u jednu radnju čime postiže simetriju u djelu. Manje obraća pažnju na akciju i zaplet više se orijentira prema misaonom dijelu, a njegovi se likovi često pretvaraju u simbole. Ipak, simbolika ne narušava spontanost radnje. U monolozima se razvijaju velika pitanja i razvijaju se misli.

1. **čin, 6 scena**

**BAZILIJE, poljski kralj , Sigizmundov otac**

**… (natuknice ulomka)**

* **teško nevrijeme**
* **u takvoj atmosferi rođen je Sigizmund**
* **odmah obilježen jer mu je majka umrla na porodu**
* **zbog proročanstva kako će Sigizmund biti najgori i nadrskiji kraljević, najnepravedniji vladar**
* **kraljevstvo će mu biti rasuto,**
* **puno pokvarenosti i zla,**
* **ubit će svoga oca**
* **otac , Bazilije, odlučuje proglasiti ga mrtvim**
* **zatim daje izgraditi kulu , među vrletima**
* **gdje svjetlost ne prodire, niti joj tko smije prići**
* **Sigizmund tamo živi, jadan i zatočen**
* **samo Klotaldo može k njemu**
* **on mu je učitelj, podučavao ga svim znanjima i**
* **bio jedini svjedok njegovog zla.**